#### З А П О В Е Д

#### № РД-12-01-108-1

**гр. Ямбол 21.06.2023** **г.**

 На основание чл.24а, ал.1от ЗСПЗЗ, чл. 47ж, ал.1 от Правилника за прилагане на закона за собствеността и ползването на земеделските земи /ППЗСПЗЗ/, Заповед № РД46-95 от 27.03.2023 г. на Министъра на земеделието, обнародвана в ДВ бр.40 от 05.05.2023 г., публикувана във вестник „24 часа“ от 22.05.2023 г., и писмо на МЗХ № 66-2279 от 19.06.2023 г. постъпило в ОД „Земеделие” Ямбол с вх.№ РД-12-01-198/19.06.2023 г.

**Н А Р Е Ж Д А М :**

**1**. Откривам процедура за провеждане на **първа тръжна сесия** с тайно наддаване за дългосрочно отдаване под наем/аренда на свободните земеделски земи от държавния поземлен фонд /ДПФ/ в област Ямбол **за стопанската 2023/2024** **г.,** при условия и ред, определени в чл.47ж и следващите от ППЗСПЗЗ:

1.1. за дългосрочно отдаване под наем/аренда на земеделски земи от ДПФ за отглеждане на едногодишни полски култури /ЕПК/ за срок от ДЕСЕТ стопански години;

1.2. за дългосрочно отдаване под наем/аренда на земеделски земи от ДПФ за отглеждане на многогодишни фуражни култури – житни, бобови и техните смеси за срок от ПЕТ стопански години;

1.3. за отдаване под наем за отглеждане на едногодишни полски култури за срок от ЕДНА година;

1.4. за отдаване под наем на земеделски земи от ДПФ за отглеждане на съществуващи трайни насаждения за срок от ПЕТ стопански години и

1.5. за дългосрочно отдаване под аренда на земеделски земи от ДПФ, при условията на чл.47о, ал. 2 от ППЗСПЗЗ, за които на три последователни търга /тръжни сесии/ не са подавани предложения и попадат до 20% в специализирания слой „Площи, допустими за подпомагане“, за отглеждане на едногодишни полски култури или многогодишни фуражни култури - житни, бобови и техните смеси, за срок от ДЕСЕТ стопански години;

**2. Обект на търга** са свободните земеделски земи от ДПФ, подробно описани по общини, землища, имоти, площ, начин на трайно ползване, форма на отдаване, срок за предоставяне (съгласно подаденото заявление), начална тръжна цена и депозит за участие в търга в списъци, които са неразделна част от настоящата заповед.

**3. Условия за участие.** Право на участие в търга имат физически лица, кооперации, еднолични търговци и юридически лица, регистрирани по Търговския закон, които отговарят на изискванията на чл.47в от ППЗСПЗЗ и чл.24а, ал.8 от ЗСПЗЗ, а именно:

1. са регистрирани като земеделски производители;

2. не са лишени от правото да упражняват търговска дейност;

3. не са обявени и не се намират в производство за обявяване в несъстоятелност;

4. не се намират в ликвидация;

5. нямат неизплатени суми по чл. 34, ал. 6 и 8 ЗСПЗЗ, неизплатени суми за земите по чл. 37в, ал. 3, т. 2 ЗСПЗЗ, или към осигурителни фондове, освен ако компетентният орган е допуснал разсрочване или отсрочване на задължението;

6. нямат прекратени договори за ползване на земи от държавния поземлен фонд поради неиздължаване на паричните задължения по тях и нямат просрочени задължения към Държавен фонд "Земеделие";

7. нямат качеството на "свързани лица" по смисъла на Търговския закон с лице, което не отговаря на изискването по т. 5 и 6;

8. сами или чрез свързани лица по смисъла на Търговския закон и свързани предприятия по смисъла на Закона за малките и средните предприятия, извършващи стопанска дейност, обработват не повече от 10 000 дка земеделска земя, независимо от формата на стопанисване или вида собственост;

9. нямат парични задължения към държавата.

Изискването по ал. 1, т. 2 се отнася за управителите или за членове на управителните органи на кандидата.

Обстоятелствата, установяващи правото за участие в тръжната процедура по т.1, т.3, т.4, т.5 и т.6, **се удостоверяват служебно** чрез справка в съответния публичен регистър, а когато такъв не се поддържа, информацията се изисква и получава по служебен път от компетентната администрация, като в случаите по чл. 34, ал. 6 и 8 ЗСПЗЗ информацията се събира служебно от областната дирекция "Земеделие", а обстоятелствата по т.2, т.7, т.8 и т.9, че:

* не са лишени от правото да упражняват търговска дейност;
* нямат качеството на "свързани лица" по смисъла на Търговския закон с лице, което не отговаря на изискването по т. 5 и 6 от Раздел III;
* сами или чрез свързани лица по смисъла на Търговския закон и свързани предприятия по смисъла на Закона за малките и средните предприятия, извършващи стопанска дейност, обработват не повече от 10 000 дка земеделска земя, независимо от формата на стопанисване или вида собственост;
* нямат парични задължения към държавата, **се удостоверяват с декларация**.

**4. Началната тръжна цена и размерът на депозита за участие в търга** са определени със заповед № РД46-95 от 27.03.2023 г. на Министъра на земеделието, както следва:

4.1. Началната тръжна цена за отглеждане на едногодишни полски култури /ЕПК/ за срок от 10 години, по общини е посочена в Приложение № 1 – графа 1. Размерът на депозита за участие в търга е 20 % от началната тръжна цена, умножена по площта на имота. Срок за заплащане на депозита **– до 24.07.2023 г.** включително.

4.2 . Началната тръжна цена за отглеждане на многогодишни фуражни култури – житни, бобови и техните смеси за срок от 5 години, по общини е съгласно Приложение № 1 – графа 1. Размерът на депозита за участие в търга е 20 % от началната тръжна цена, умножена по площта на имота. Срок за заплащане на депозита **– до 24.07.2023 г.** включително.

4.3. Началната тръжна цена за отглеждане на едногодишни полски култури за срок от 1 година, по общини е посочена в Приложение № 1 – графа 1. Размерът на депозита за участие в търга е 20 % от началната тръжна цена, умножена по площта на имота. Срок за заплащане на депозита **– до 24.07.2023 г.** включително.

4.4. Началната тръжна цена за отглеждане на съществуващи трайни насаждения с изтекъл амортизационен срок е съгласно Приложение № 3, т.2. Размерът на депозита за участие в търга е 20 лв./дка. Срок за заплащане на депозита **– до 24.07.2023 г.** включително.

4.5. За ползване на имоти при условията на чл.47о, ал. 2 от ППЗСПЗЗ, за които на три последователни търга /тръжни сесии/ не са подавани предложения и попадат до 20% в специализирания слой „Площи, допустими за подпомагане“, за отглеждане на едногодишни полски култури или многогодишни фуражни култури - житни, бобови и техните смеси, не се заплаща арендна вноска за първата стопанска година при условията на чл. 24а, ал.9 от ЗСПЗЗ. Началната тръжна цена от втората до десетата стопанска година е **50%** от посочената в Приложение № 1 – графа 1. Размерът на депозита е **20%** от началната тръжна цена, умножена по площта на имота. Срок за заплащане на депозита **– до 24.07.2023 г.** включително.

4.6. В случай, че земите от ДПФ са поливни, началната тръжна цена по т.4.1, т.4.2, т.4.3, 4.4 и 4.5 се коригира с коефициент за поливност **-**1.5.

4.7. Сключването на договор за наем или за аренда за ползване на обявените по този ред земеделски земи от ДПФ, не гарантира подпомагане на земеделските производители по схемите и мерките на Общата селскостопанска политика.

**5. Условия за плащане на депозита.** Плащанията се извършват в български лева, по банков път. **Депозита** **за всеки имот** **поотделно**, се заплаща по сметка на ОД „Земеделие” Ямбол, Банка ДСК – ЕАД Ямбол, IBAN **BG13** **STSA93003304128510,** BIC STSABGSF.

***Кандидатите за участие в търга за повече от един имот представят банково бордеро за внесен депозит за всеки имот поотделно, прикрепено към съответната оферта, като на бордерото да бъде описан идентификатора на имота!!!***

***При условие, че депозитът е внесен по електронен път, извлечението за плащането следва да бъде заверено от съответната банка!***

**6. Място и срок за получаване на документите за участие в търга.** Документи за участие в търга могат да бъдат получени в Областна дирекция “Земеделие” Ямбол, ул. “Ж. Папазов” № 9, ет.5, всеки работен ден от 9,00 до 17,00 ч. в срок **до 24.07.2023 г.** включително.

**7.** **Място и срок за подаване на документите за участие в търга.** Документи за участие в търга се подават в Областна дирекция “Земеделие” Ямбол, ул. “Ж. Папазов” № 9, ет.5, всеки работен ден от 9,00 до 17,00 ч. в срок  **до 24.07.2023 г.** включително. Документите се представят в запечатан непрозрачен плик, адресиран до ОД „Земеделие” с указанието „за участие в търг”. Предложената в заявлението-оферта, тръжна цена следва да бъде в цели левове на декар, изписана с цифри и с думи за всеки имот - обект на търга.

**8. Информация за земите – обект на търга** е изложена на информационните табла на ОД “Земеделие” Ямбол, Общинските служби по земеделие и на сайта на ОД „Земеделие” Ямбол: [**www.mzh.government.bg/ODZ-Yambol/bg/Home.aspx**](http://www.mzh.government.bg/ODZ-Yambol/bg/Home.aspx)

**9. Търгът ще се проведе** в ОД “Земеделие” Ямбол, както следва:

**На 02.08.2023 г. за** земи, находящи се в **общини Болярово, Елхово и Стралджа;**

**На 04.08.2023 г. за** поземлени имоти, находящи се в **общини Тунджа и Ямбол.**

Присъствието на кандидатите или упълномощени от тях лица е задължително.

ОД “Земеделие” – Ямбол запазва правото си при техническа необходимост да промени мястото за провеждане на търга, за което подалите документи кандидати ще бъдат уведомени.

**10.** В случаите по чл. 47л от ППЗСПЗЗ, когато от няколко участника е предложена една и съща цена за даден имот, между тях се провежда търг с явно наддаване с начална цена – предложената от кандидатите, като стъпката за наддаване е в размер на 1,00 лв. (един лев). При отказ за участие в наддаването търгът се прекратява

**11. Условия за плащане на цената.** Плащанията се извършват в български лева, по банков път, в срокове и при условия, съгласно клаузите на образците на договорите, одобрени със Заповед № РД46-95 от 27.03.2023 г. на Министъра на земеделието, както следва:

 За отдаване под наем и аренда за отглеждане на ЕПК за срок от десет стопански години и за отглеждане на многогодишни фуражни култури **-** житни, бобови и техните смеси за срок от пет стопански години **-** 50% от годишната наемна/арендна вноска се заплаща авансово при сключване на договора и не по – късно от 1 октомври на всяка следваща стопанска година. За останалите 50 % от дължимата вноска се подписва запис на заповед при сключване на договора и в началото на всяка следваща стопанска година – с падеж – 31.01 /тридесет и първи януари/ на текущата стопанска година.

За първата 2023/2024 стопанска година наемателят/арендаторът дължи наемно/арендно плащане само за частта от арендувания имот, която попада в допустимия слой за подпомагане. За останалата част от площта на имота, попадаща извън допустимия слой за подпомагане, арендна вноска за първата стопанска година не се дължи.

От втората стопанска година дължимото арендното плащане, се индексира с коефициент на инфлация, определен от Националния статистически институт, публично достъпен на интернет страницата на НСИ, раздел Калкулатор на инфлацията, при базов период, месец август на предходната година и наблюдаван период, месец август на текущата година. При отрицателен индекс на инфлация, арендно плащане не се индексира.

След заплащане на дължимите суми наематилят/арендодателят е длъжен да представи в ОД „Земеделие“ гр. Ямбол или на електронна поща на дирекцията: ODZG\_Yambol@ mzh.government.bg оригинал или заверено копие на платежния документ.

****